Jan Wolkers

**Jan Hendrik Wolkers** ( – ) http://www.nytimes.com/2007/10/20/arts/20wolkers.html estis nederlanda verkisto, skulptisto kaj pentristo. Li naskiĝis en Oegstgeest. En la literaturo de post la dua mondmilito oni konsideras lin kiel unu el la "Granda Kvaropo" kune kun Willem Frederik Hermans, Harry Mulisch kaj Gerard Reve (la lastaj verkistoj estas ankaŭ konataj kiel la "Granda Triopo"). Li disfamiĝis dum la 1960-aj jaroj ĉefe pro la trafe rektaj priskriboj de seksumado. Kvankam pliposte oni rekonis lin pli pro la alloga kaj originala stilo ol pro liaj problemoj kun la konservativa socio dum pli frua periodo. De lia novelo *Turks Fruit* (Lukumo) 1969 oni faris ankaŭ sukcesan filmon, kaj tradukis ĝin al dek diversaj lingvoj. En 1982, li rifuzis akcepti la *Constantijn Huygenspremion*, kaj la *P. C. Hooftpremion* en 1989.

Iam li apogis la agadon de la Partio por la Bestoj.

Wolkers loĝis ekde 1980 ĝis sia morto, sur la insulo Texel. Nombro da liaj skulptaĵoj en Nederlando fariĝis celo por vandalismo, probable pro lia uzo de vitro kiel konstrua materialo. Kelkaj ekzemploj estas la Auschwitz-monumento en Amsterdamo kaj la monumento sur la Digo ĉe Ceres sur Texel. Kiel reago al la detruo de la monumento en 2003, Wolkers anoncis ke li uzos malpli da vitro kaj pli da ŝtalo por tiaj monumentoj en la estonteco. La Jac. P. Thijsse monumento en la akvo de Elemert sur Texel ja enhavas pli da ŝtalo, sed vitro ankoraŭ estas substanca parto de lia artaĵo.

Wolkers mortis la , en aĝo de 81, en sia hejmo sur Texel. Li estis kremaciita en Amsterdamo je "De Nieuwe Ooster" tombejo.

## Bibliografio 
* 1961 ''Serpentina's Petticoat/Subjupo de Serpentina* (rakontoj)
* 1962 *Kort Amerikaans/Broshararo* (novelo)
* 1963 *Gesponnen suiker/Sukervato* (rakontoj)
* 1963 *De Babel/La Babelo* (ludo)
* 1963 *Een roos van vlees/Rozo el karno* (novelo)
* 1964 *De hond met de blauwe tong/ La hundo kun la blua lango* (rakontoj)
* 1965 *Terug naar Oegstgeest/Returnen al Oestgeest* (aŭtobiografia novelo) (filmita fare de Theo van Gogh)
* 1967 *Horrible Tango/Abomeninda Tango* (novelo)
* 1969 *Turks Fruit/Lukumo* (novelo) (filmita kun la aktoroj Rutger Hauer kaj Monique van de Ven, reĝisorita de Paul Verhoeven)
* 1971 *Groeten van Rottumerplaat/Salutoj de Rottumerplaat* (aŭtobiografia dokumenta filmo)
* 1971 *Werkkleding/Laborvestaro* (aŭtobiografia documenta filmo)
* 1974 *De walgvogel/La Dido* (novelo)
* 1975 *Dominee met strooien hoed/Pastoro kun pajla ĉapelo* (novelo)
* 1977 *De Kus/La Kiso* (novelo)
* 1979 *De doodshoofdvlinder/La atroposo* (novelo)
* 1980 *De perzik van onsterfelijkheid/La persiko de senmorteco* (novelo)
* 1981 *Alle verhalen/Ĉiuj rakontoj*
* 1981 *Brandende liefde/Brulanta amo* (novelo)
* 1982 *De junival/La junia kaptilo* (novelo)
* 1983 *Gifsla/Venena laktuko* (romano)
* 1984 *De onverbiddelijke tijd/La senkompata tempo* (romano)
* 1985 *22 sprookjes, verhalen en fabels/22 fabeloj, rakontoj kaj fabloj*
* 1988 *Kunstfruit en andere verhalen/Artefarita fruktaro kaj aliaj rakontoj*
* 1989 *Jeugd jaagt voorbij/Junuleco preterrapidas*
* 1991 *Tarzan in Arles/Tarzano en Arles* (eseoj)
* 1991 *Wat wij zien en horen/Kion ni vidas kaj aŭdas* (rakontoj, kune kun Bob kaj Tom Wolkers)
* 1994 *Rembrandt in Rommeldam/Rembranto en Rommeldam* (eseoj)
* 1995 *Zwarte Bevrijding/Nigra Liberigo* (librosemajna eseo)
* 1996 *Icarus en de vliegende tering/Ikaro kaj la fluganta ftizo*
* 1997 *Mondriaan op Mauritius/Mondriano sur Maŭricio* (eseoj)
* 1998 *Het kruipend gedeelte des aardbodems/La rampanta parto de la tergrundo* (parolado)
* 1999 *Omringd door zee/Ĉirkaŭita de la maro* (kolumnoj)
* 1999 *De spiegel van Rembrandt/La spegulo de Rembranto*
* 2005 *Zomerhitte/Sumera varmego* (librosemajna fordonaĵo)
* 2005 *Dagboek 1974/Taglibro 1974*
* 2006 *2 Texel: Drummers Double Bill & Jan Wolkers* (KD - muziko kaj parolado - Drummers Double Bill )
* 2007 *De ladder naar lust/La eskalo al volupto'' (diktaĵo, verkita por la "Granda Diktaĵo de la Nederlanda Lingvo" 2007)

Kategorio:Nederlandaj verkistoj
Kategorio:Nederlandaj artistoj
Kategorio:Nederlandaj pentristoj